Video: ‘Tornado’ visse bekoorŉ Video met ŉ skool visse wat in ŉ tornado-tipe struktuur swem, bekoor internetgebruikers. Dit is nie bekend waar die verskynsel verfilm is nie, maar die video wys hoe duisende klein vissies saam in dieselfde rigting swem om ŉ draaikolk te vorm. Die video is oorspronklik op 7 Julie op Instagram gedeel deur die Japannees Tatsuro, wat homself ŉ mariene fotograaf noem. Dit is reeds meer as 3,6 miljoen keer gekyk. Tatsuro deel foto’s van sy besonderse versameling van seefotografie. Kykers het in die kommentaargedeelte van die tornado visse laat weet hoe hulle vasgenael voor die prentjie sit. “Wat ŉ pragtige video! So wonderlik,” skryf een persoon. “Ongelooflik,” skryf ŉ ander. “Dis soos hipnose!” skryf nog iemand. Volgens die webwerf eat.blue gebeur dié verskynsel wanneer ŉ groot groep voëls, visse of insekte saam beweeg en saam van rigting verander. A post shared by ????Tatsuro ???? (@ta.tsu.1)